Paris-terrorist begravet i anonym grav
Said Kouachi ble ifølge en ikke navngitt tjenestemann i den nordfranske byen begravet i en grav uten navn på fredag under stort politioppbud. Myndighetene ønsker på denne måten å hindre at graven blir valfartssted for ytterliggående islamister eller høyreekstreme antiislamister. Saïd og broren Chérif drepte tolv mennesker i angrepet mot satiremagasinet Charlie Hebdo 7. januar. Chérif skal etter planen gravlegges i Gennevilliers, en forstad nord for Paris hvor han bodde. Said Kouachi bodde i Reims med sin kone og sønn. Borgermesteren uttalte fredag at han ville komme til å nekte en begravelse i Reims. Nå skal Saïd likevel være gravlagt her, men ingen vet altså hvor. Saïds kone skal ha holdt seg unna seremonien for ikke å avsløre hvor graven befinner seg, sier hennes advokat, Antoine Flasaquier, til franske medier. Frankrike skal ennå ikke ha bestemt seg for hvor den tredje terroristen, Amedy Coulibaly, skal begraves. Coulibaly drepte en politikvinne og fire jøder over to dager forrige uke.
En av de tre terroristene som ble drept av fransk politi under terroraksjonene i Paris i forrige uke er begravet i all hemmelighet i Reims. terroraksjonene i Paris i forrige uke er begravet i all hemmelighet i Reims.